lv lv ilo nl nl ilo fr lv lv lv lv lv mg lv lv lv nl lt lv lv lv lv lt lv lv lv lv lv lv lv lv lv lv lv lv lv lv lv lv lv lv lv et lv pt eu lv et lv pt lt lv de lv eu lv cs lv cs lv en cs lv cs lv cs lv lv et lv eu lv lv en lv lv th lv lv pl
Valsts sekretāru 11.08.2022. sanāksmes attālinātā veidā protokols Nr. 24
Pieteikt TAP slēgtās vides kontu
Valsts kancelejas direktors ‒ J. Citskovskis
Aizsardzības ministrijas valsts sekretārs ‒ J. Garisons
Ārlietu ministrijas valsts sekretāra vietniece ‒ A. Kurme
Ekonomikas ministrijas valsts sekretāra pienākumu izpildītāja, Administrācijas vadītāja ‒ D. Gaile
Finanšu ministrijas valsts sekretāre ‒ B. Bāne
Iekšlietu ministrijas valsts sekretārs ‒ D. Trofimovs
Kultūras ministrijas valsts sekretāre ‒ D. Vilsone
Labklājības ministrijas valsts sekretāra vietniece ‒ A. Grīnberga
Satiksmes ministrijas valsts sekretāre ‒ I. Stepanova
Tieslietu ministrijas valsts sekretārs ‒ M. Papsujevičs
Veselības ministrijas valsts sekretāra vietnieks ‒ B. Kņigins
Vides aizsardzības un reģionālās attīstības ministrijas valsts sekretāra vietniece ‒ E. Turka
Zemkopības ministrijas valsts sekretārs ‒ R. Kronbergs
Ar padomdevēja tiesībām piedalās
Valsts kancelejas direktora vietniece juridiskajos jautājumos, Juridiskā departamenta vadītāja ‒ I. Gailīte
Valsts kancelejas Dokumentu pārvaldības departamenta vadītāja ‒ L. Peinberga
Sanāksmi sāk plkst. 09:10
1. Izskatāmie tiesību aktu projekti
Noteikumu projekts "Eiropas Savienības Atveseļošanas un noturības mehānisma plāna 3.1.1.5.i investīcijas "Izglītības iestāžu infrastruktūras pilnveide un aprīkošana" īstenošanas noteikumi"
Informatīvais ziņojums "Par Eiropas Savienības Atveseļošanas un noturības mehānisma plāna 6.2.1.3.i. investīcijas "Vienota tiesnešu, tiesu darbinieku, prokuroru, prokuroru palīgu un specializēto izmeklētāju (starpdisciplināros jautājumos) kvalifikācijas pilnveides mācību centra izveide" īstenošanu""
(M. Papsujevičs, B. Bāne, J. Citskovskis)
Pieņemt zināšanai, ka Tieslietu ministrija precizēs projektu atbilstoši Finanšu ministrijas atzinumam un saskaņoto projektu iesniegs izskatīšanai Ministru kabineta sēdē.
Pamatnostādņu projekts "Par Vides politikas pamatnostādnēm 2021.-2027. gadam"
(E. Turka, R. Vesere, D. Gaile, R. Kronbergs, A. Grīnberga, S. Bērziņa, I. Zīlniece, I. Gailīte, J. Citskovskis)
Atbalstīt iesniegto rīkojuma projektu un pamatnostādņu projektu.
Vides aizsardzības un reģionālās attīstības ministrijai precizēt pamatnostādņu projekta tekstu, ņemot vērā izteiktos priekšlikumus: tehniski precizēt pamatnostādnēs lietotos terminus; uzdevumā Nr. 25.3. "Projektu veidā ieviest piemērotākos risinājumus biogēnu pārstrādei un atgūšanai" Zemkopības ministriju norādīt par līdzatbildīgo institūciju; uzdevumā Nr. 41.6. "Veicināt pētniecību un inovācijas par ražošanas izejmateriālu atkritumu apjoma samazināšanu un tādu atjaunojamo resursu izmantošanu, kas nerada emisijas" Vides aizsardzības un reģionālās attīstības ministriju norādīt par otru atbildīgo institūciju; pielikumā "Ūdeņu monitoringa programma" precizēt 2.6. nodaļas "Aizsargājamo teritoriju monitorings" 2. punkta "Īpaši jutīgo teritoriju monitorings" pirmo rindkopu atbilstoši Ministru kabineta 2014. gada 23. decembra noteikumiem Nr. 834 "Prasības ūdens, augsnes un gaisa aizsardzībai no lauksaimnieciskās darbības izraisīta piesārņojuma" un Administratīvo teritoriju un apdzīvoto vietu likumam.
Pieņemt zināšanai, ka Ekonomikas ministrija neuztur iebildumu attiecībā par atbildīgā noteikšanu pamatnostādņu uzdevumam Nr. 17.6. "Latvijas Tūrisma attīstības plānā iekļaut pasākumus dabas tūrisma pakalpojumu, tai skaitā infrastruktūras, saskaņotai attīstībai".
Pieņemt zināšanai, ka Ventspils gaisa monitoringa stacija netiek slēgta un tās dati arī turpmāk izmantojami pilsētas vajadzībām.
Ņemot vērā, ka sanāksmes laikā citi iebildumi netiek uzturēti, saskaņā ar Ministru kabineta kārtības ruļļa 97. punktu Vides aizsardzības un reģionālās attīstības ministrijai iesniegt rīkojuma projektu un precizēto pamatnostādņu projektu izskatīšanai Ministru kabineta sēdē.
Mēneša pārskats par ministrijām doto uzdevumu izpildes gaitu
Atzīmēt, ka saskaņā ar Valsts sekretāru 2010. gada 28. janvāra sanāksmes protokollēmuma (prot. Nr. 4 65. §) 5. punktu Valsts kanceleja ir apkopojusi informāciju par ministriju neizpildītajiem kontrolē esošajiem uzdevumiem valsts sekretāriem turpmākai rīcībai.
Sanāksmi slēdz plkst. 09:50
© Valsts kanceleja 2021
TAP portāla lietotāju atbalsta dienests
tālr.: 67082960, e-pasts: tap.atbalsts@mk.gov.lv